— 164 — 



En iceste manère fud li cuntes sacrez. 



Le jor, tint la feste grant et pîenère asez; 



Ben i out en cel jor mil valiez adubez, 



Ki tut sunt fiz à cunte et à riche chasez , 



K'il fist tuz riches homes et mananz à plenlez., 



Mult par estoit sage, et tint bon lun régnez 



E vesqui Rangement et eonquisit asez. 



Puis mor en est sun père, il a deus ans passez, 



E cist aveit sa terre, ses fieux et ses hertez. 



Meis cum ben il vesqui jà dire ne m'orez. 



Ici volum finir, kar dit avum asez. 

 De Renaît fiz Aimon et de sez parentez. 

 Qui c'est romanz orrunt de Deu eient granz grez , 

 E de sa beneite mère seient honurez. Amen. 



III e Fragment. — Fol. 72 a. 

 Ici comence le rornaunz des quatre fiz Eadmund. 



«Seigneurs, ce dist Renaut, voez e escutez, 



« Si porrez jà oïr cum fu déshéritez. 



« E hors de duce France enchaciez e jetez. 



«Ceo fu à Pentecuste, une feste en esté, 



«Que Charles tint sa curt à Loun la cité, 



« E out oveckes lui quatre rois coronez , 



« Estre l'autre barnage, dunt il i out asez. 



«Il m'i ocist mun uncle, dunt jo ai mun quer irez, 



« Le ducBoes de Egremunt, dont jo ai mun quer irez, 



« Cil fu père Maugis, le bon larun senez. 



«Je lui demande droit, voiant tut le barnez; 



«E le rois m'en clamma malveiz garz e infiez. 



« Jo regarda mes frères que mut avoie amez , 



« Jo ne soi point lor quers, ne ne voi lur pensez. 



« Jo vi mes enemis entur moi asemblez, 



«Où les alasse querre, quant je les ai trovez? 



« Je pris un esquier, si grant cop li a done. 



« Bercelai en donai un cop démesuré 



«Le neveu Cari. -, mut l'avoit en chierté. 



« Dun pesant eschekier qui estoit pencarrez 



«Que ambedous li furent li oil del chef volez. 



«A donc me prisl le rois de France si en hâter 



« Que il m'en volt ocire e les membres colper. » 



« Li rois Yon de Garschoine qui mult avoit bontez 

 «Cil me retint od lui voluntiers e de grez; 

 «E enceis que jo usse mes esperuns osiez, 



